OBRAZLOŽENJE OPĆEG DIJELA POLUGODIŠNJEG IZVJEŠTAJA 
O IZVRŠENJU PRORAČUNA OPĆINE VIŠNJAN ZA 2026. GODINU
Proračun Općine Višnjan za 2026. godinu usvojilo je Općinsko vijeće Općine Višnjan na sjednici održanoj dana 12. prosinca 2025. godine.
Izvješće o izvršenju Proračuna Općine Višnjan za razdoblje siječanj – lipanj 2026. godine izrađeno je na temelju konsolidiranog financijskog izvještaja, što znači da su uključeni i vlastiti i namjenski prihodi proračunskog korisnika – dječjeg vrtića, kao i rashodi koji se financiraju iz navedenih prihoda.
Prihodi i primici Proračuna Općine Višnjan u prvom polugodištu 2026. godini ostvareni su u iznosu od 1.208.701,26 eura što je 25% od planiranog godišnjeg iznosa.

Rashodi i izdaci Proračuna Općine Višnjan u prvom polugodištu 2026. godini ostvareni su u iznosu od  797.145,62  eura što je 15%  od planiranog godišnjeg iznosa.
I. Prihodi i primici Općine Višnjan sastoje se od prihoda poslovanja i prihoda od prodaje  nefinancijske imovine 
1. Prihodi poslovanja u prvom polugodištu 2026. godine ostvareni su u iznosu od 1.185.582,95 eura što je 30% godišnjeg plana. Prihodi poslovanja su:

· Prihodi od poreza

· Pomoći unutar općeg proračuna

· Prihodi od imovine

· Prihodi od upravnih i administrativnih pristojbi, prihodi po posebnim propisima i naknada
· Kazne, upravne mjere i ostali prihodi

Prihodi od poreza su u prvom polugodištu 2026. godini ostvareni u iznosu od 1.036.519,72 eura ili 54% godišnjeg plana.
U strukturi ukupnih prihoda i primitaka, prihodi od poreza čine 86%.
Pomoći unutar općeg proračuna ostvarene su u iznosu od 18.768,00 eura ili 2% godišnjeg plana a odnose se na tekuću pomoć iz državnog proračuna za fiskalnu održivost vrtića.
Prihodi od imovine ostvareni su u iznosu od 34.846,07 eura ili 40%  godišnjeg plana, a odnose se na kamate na depozite po viđenju, prihode od zakupa poljoprivrednog zemljišta, stambenih objekata, poslovnih prostora, neizgrađenog građevinskog zemljišta, javnih površina, prihode od spomeničke rente i drugo.
Prihodi od upravnih i administrativnih pristojbi i pristojbi po posebnim propisima i naknada naplaćeni su u iznosu od 92.862,29 eura ili 12%  plana. Prihodi po posebnim propisima odnose se na prihode od upravnih pristojbi, turističke pristojbe,  doprinos za šume, prihode od sufinanciranja cijene usluge programa djece u dječjem vrtiću. Komunalni doprinos i komunalna naknada  ostvareni su u iznosu od 30.066,18 eura što je 27% u odnosu na isto razdoblje prošle godine.

Ostali prihodi su izvršeni u iznosu od 2.586,87 eura.

2. Prihodi od prodaje nefinancijske imovine ostvareni su u iznosu od 23.118,31 eura ili 2% godišnjeg plana. Navedeni prihodi odnose se na prihode od prodaje građevinskog i poljoprivrednog zemljišta u vlasništvu općine.
II. Rashodi i izdaci Općine Višnjan  sastoje se od rashoda poslovanja i rashoda za nabavu nefinancijske imovine 
1. Rashodi poslovanja izvršeni su u iznosu od 790.321,87 eura ili 28% godišnjeg plana. Rashodi poslovanja su:  
                          - rashodi za zaposlene

                          - materijalni rashodi

                          - financijski rashodi

                          - pomoći unutar općeg proračuna
                          - naknade građanima i kućanstvima

                          - rashodi za donacije, kazne, naknade šteta i kapitalne pomoći
Rashodi za zaposlene u prvom polugodištu 2026. godine izvršeni su u iznosu od 351.164,23 eura ili 43%  plana, a odnose se na plaće, ostale rashode za zaposlene i doprinose na plaće za zaposlenike općinske uprave, općinskog načelnika i proračunskog korisnika - dječjeg vrtića.
Materijalni rashodi izvršeni su u iznosu od 279.599,59 eura ili 22%  plana, a odnose se na naknade troškova zaposlenima, rashode za materijal i energiju, rashode za usluge, te ostale nespomenute rashode poslovanja (naknade za rad predstavničkih i izvršnih tijela, reprezentacija, članarine, pristojbe i naknade i drugo).
Financijski rashodi izvršeni su u iznosu od 1.228,80 eura ili 44%  plana, a odnosi se na bankarske usluge, usluge platnog prometa i zatezne kamate.
Pomoći unutar općeg proračuna izvršene u iznosu od 43.666,79 eura ili 38%  plana, a odnosi se na tekuću pomoć za sufinanciranje produženog boravka u osnovnoj školi, sufinanciranje smještaja za edukatora, tekuća pomoć za Područnu vatrogasnu zajednicu.
Naknade građanima i kućanstvima izvršene su u iznosu od 33.353,18 eura ili 18%  plana, a odnose se na naknade građanima i kućanstvima (naknade za rođenje djeteta, naknade iz socijalnog programa, sufinanciranje prijevoza učenika, stipendije te sufinanciranje sportsko-rekreativnog programa za umirovljenike).
Ostali rashodi izvršeni su u iznosu od 81.309,28 eura  ili 18%  plana, odnose se na tekuće donacije u novcu udrugama, političkim strankama, sportskim društvima, civilnoj zaštiti, te kapitalnu pomoć trgovačkim društvima za kapitalne projekte, za sufinanciranje kamata za kredite i naknadu štete.
2. Rashodi za nabavu nefinancijske imovine izvršeni su u iznosu od 6.823,75 eura, a odnose se na rashode za nabavu proizvedene dugotrajne imovine i to na rashode za nabavu prometne signalizacije, te izradu projektne dokumentacije za izgradnju parkirališta i za uređenje poslovne zgrade na Trgu slobode.
III. Prikaz ostvarenog rezultata poslovanja u prvom polugodištu 2026. godine
U razdoblju od 1. siječnja do 30. lipnja 2026. godine Općina Višnjan je ostvarila višak prihoda i primitaka u iznosu od 411.555,64 eura, što sa prenesenim viškom prihoda i primitaka od 741.239,24 eura čini višak prihoda i primitaka raspoloživ u sljedećem razdoblju u iznosu od 1.152.794,88 eura.

